**ANEXA Nr. 7 la STATUTUL COMUNEI POIANA MĂRULUI**

**Procedura privind acordarea titlului de "Cetăţean de onoare al Comunei Poiana Mărului, județul Brașov", respectiv a "Certificatului de Fiu/Fiică al/a Comunei Poiana Mărului, județul Brașov "**

**Capitolul I - Dispoziţii generale**

**Art. 1** – Titlul de „Cetăţean de onoare al comunei Poiana Mărului, județul Brașov” se acordă, după caz, din iniţiativa:

* Primarului comunei Poiana Mărului;
* Viceprimarul comunei Poiana Mărului;
* Consilierilor locali;
* Persoanelor juridice care desfășoară activitate în domeniul/domeniile în care s-a afirmat cel propus;
* Unui număr de cel putin 5% din populația cu drept de vot a comunei Poiana Mărului, județul Brașov, pe baza unui tabel semnat de către aceștia, care va sta la baza unui proiect de hotărâre promovat de un consilier, sau un grup de consilieri locali.

**Art. 2** - Acordarea Titlului nu este condiţionată de:

* cetăţenie;
* naţionalitate;
* vârstă;
* domiciliul;
* sex;
* religie;
* apartenenţă politică.

**Art. 3** - Titlul se acordă, după caz:

* în timpul vieții celui în cauză;
* post-mortem;

**Art. 4** - Titlul are următoarele caracteristici:

* este personal;
* este netransmisibil;
* este un drept al titularului;
* are valabilitate nedeterminată.

**Capitolul II - Categorii de personalităţi îndreptăţite la primirea titlului**

**Art. 5** - Sunt îndreptăţite să fie propuse pentru acordarea Titlului, categoriile de personalităţi care se găsesc în una din situaţiile următoare:

* personalităţi cu recunoaştere naţională sau internatională care şi-au pus amprenta asupra dezvoltării şi a imaginii comunei Poiana Mărului sau a României;
* personalităţi care, prin realizările lor deosebite, au făcut cunoscut numele comunei Poiana Mărului, în ţară şi/sau străinătate;
* persoane care, prin acţiunile lor, au preîntâmpinat producerea de evenimente deosebit de grave, sau prin sacrificiul lor au salvat vieţile concetăţenilor lor, în comuna Poiana Mărului sau în lume;
* persoane care, prin acţiunile lor dezinteresate (donaţii, acţiuni umanitare, etc.), au produs o îmbunătăţire simţitoare a condiţiilor de viaţă ale locuitorilor comunei Poiana Mărului;
* unor foşti deţinuţi politic sau veterani de război care prin activitatea lor ulterioară au adus un aport la realizarea unei imagini pozitive a comunei Poiana Mărului sau a României în lume;
* unor sportivi care au obţinut rezultate deosebite în competiţii sportive internaţionale;
* oricărei persoane care s-a remarcat în mod deosebit, în orice domeniu de activitate, iar acțiunile sale au dus la promovarea imaginii Comunei Poiana Mărului sau a României în lume;
* post mortem – demnitari, academicieni, profesori, orice alte persoane care au contribuit în mod deosebit la creșterea prestigiului României sau al Comunei Poiana Mărului;
* altor persoane în cazuri temeinic justificate.

**Capitolul III – Incompatibilităţi**

**Art. 6**

Nu pot deţine Titlul de „Cetăţean de onoare al comunei Poiana Mărului” persoanele care se găsesc în una din următoarele situaţii:

* au fost condamnate definitiv pentru săvârșirea de infracţiuni contra umanităţii, contra statului sau contra autorității, infracțiuni de corupție sau de serviciu, infracțiuni care împiedică înfăptuirea justiției, infracțiuni de fals ori a unei infracțiuni săvârșite cu intenție care le-ar face incompatibile cu deținerea titlului cu excepția situației în care a intervenit reabilitarea, amnistia sau grațierea;
* este declarat definitiv că a desfăṣurat activităţi de poliţie politică;
* au dosare pe rol, în cauze care ar leza imaginea titlului, propunerea se va face după clarificarea situației juridice.

În cazul în care persoana propusă pentru conferirea titlului face obiectul unor acţiuni pe rolul instanţelor de judecată privind fapte de natură celor menţionate la art. 6 alin. 1.

**Capitolul IV - Procedura acordării, înmânării şi înregistrării Titlului**

**Art. 7** - Procedura dezbaterii candidaturilor este următoarea:

Propunerile pentru acordarea titlului de *Cetăţean de onoare* pot fi adresate Primarului comunei Poiana Mărului sau Consiliului Local al Comunei Poiana Mărului.

Documentele vor cuprinde cel puțin următoarele înscrisuri:

* Declaratie tip de acceptare a titlului de Cetățean de Onoare al comunei Poiana Mărului, județul Brașov;
* Actul de identitate (xerocopie vizată în conformitate cu originalul);
* Curriculum Vitae în original;
* Certificat de cazier judiciar în original;
* Referat al inițiatorului, în original;
* actul de deces al celui propus, după caz (copie vizată cu originalul);

Compartimentul de specialitate pentru iniţiativele privind acordarea titlului de cetățean de onoare este Compartimentul juridic.

Propunerile de hotărâre iniţiate se dezbat în plenul Consiliului Local al comunei Poiana Mărului, județul Brașov, în ședință publică, ordinară sau extraordinară, după caz.

Acordarea titlului se va face cu votul Consiliului Local, conform prevederilor OUG nr. 57/2019 privind Codului administrativ.

Laureatul poate fi invitat să scrie câteva rânduri în *Cartea de onoare a* comunei Poiana Mărului, județul Brașov.

**Art. 8** – Metodologia înmânării Titlului este următoarea:

* Primarul Comunei Poiana Mărului înmânează distincţia de „Cetăţean de onoare al Comunei Poiana Mărului ” și o plachetă realizată în acest scop.
* Ia cuvântul persoana laureată sau reprezentantul acesteia;
* Pot să ia cuvântul şi alte persoane prezente care doresc să sublinieze pe scurt meritele laureatului;
* laureatul poate fi invitat să scrie câteva rânduri în Cartea de onoare a comunei Poiana Mărului, județul Brașov.

**Art. 9**

Titlul este înscris în Cartea Cetăţenilor de onoare ai Comunei Poiana Mărului.

În cazul retragerii Titlului acesta va figura radiat în Cartea Cetăţenilor de onoare.

**Capitolul V – Drepturi dobândite de deţinătorii Titlului**

**Art. 10** – Deţinătorii Titlului dobândesc următoarele drepturi specifice:

* înscrierea în cartea de onoare a Comunei Poiana Mărului, județul Brașov;
* conferirea distincțiilor corespunzătoare titulului de cetățean de onoare, respectiv diploma de cetățean de onoare și a plachetei.
* dreptul de a lua cuvântul în şedinţele Consiliului Local al comunei Poiana Mărului la dezbaterea materialelor care privesc întreaga comunitate;
* dreptul de a participa la toate manifestările desfăşurate sub patronajul Consiliului Local al comunei Poiana Mărului sau în care acesta este co-organizator;
* dreptul de a participa gratuit la toate manifestările cultural-sportive organizate de Comuna Poiana Mărului.

**Art. 11** – Drepturile prevăzute la art. 10 încetează în următoarele situaţii:

* decesul titularului;
* retragerea Titlului.

**Capitolul VI – Retragerea Titlului**

**Art. 12** – Titlul se retrage în următoarele situaţii:

* atunci când ulterior decernării, apar incompatibilităţile prevăzute la art. 6;
* atunci când persoana laureată *produce prejudicii de imagine sau de altă natură comunei Poiana Mărului, locuitorilor săi sau ţării.*

**Art. 13** – Retragerea Titlului se face de către Consiliul Local al comunei Poiana Mărului, după următoarea metodologie:

* este sesizat Consiliului Local al comunei Poiana Mărului de către persoanele menţionate la art.1;
* dezbaterea cazului se va face în cadrul comisiilor Consiliului Local;
* retragerea Titlului se va face prin Hotărâre a Consiliului Local, conform procedurii similare stabilită la art. 8 pentru dezbaterea candidaturii;
* la şedinţa pe comisii va fi invitat deţinătorul Titlului, iar dacă va fi prezent i se va acorda cuvântul, la solicitarea sa ṣi susţinerile sale vor fi consemnate în procesul verbal al comisiilor;
* în caz de neparticipare, hotărârea urmează să i se comunice în termen de 15 zile.

**Capitolul VII - Îndatoriri ale Cetăţenilor de Onoare**

**Art.14** - Cetăţenii de Onoare au datoria de a promova imaginea Comunei Poiana Mărului.

**Capitolul VIII – Dispoziţii finale**

**Art. 15** – Informaţiile publice referitoare la „Cetăţenii de onoare” vor fi publicate şi în format electronic pe portalul Primăriei Comunei Poiana Mărului.